#### PROJEKTS

APSTIPRINĀTI

ar Daugavpils valstspilsētas pašvaldības domes

20\_\_.gada\_\_.\_\_\_\_\_ lēmumu Nr. \_\_\_

(prot. Nr.\_\_\_,\_\_\_.§)

**Daugavpils valstspilsētas pašvaldības domes 20\_\_.gada \_\_\_.\_\_\_\_\_\_ saistošie noteikumi Nr.\_\_\_**

**“Par alkoholisko dzērienu mazumtirdzniecību novietnēs”**

*Izdoti saskaņā ar Alkoholisko dzērienu aprites likuma 8. panta trešo daļu*

1. Saistošie noteikumi nosaka kārtību, kādā Daugavpils valstspilsētas pašvaldība (turpmāk - pašvaldība) saskaņo alkoholisko dzērienu mazumtirdzniecību novietnēs.
2. Alkoholisko dzērienu mazumtirdzniecība novietnēs atļauta no katra kalendārā gada 1. janvāra līdz 31. decembrim.

# Lai saņemtu saskaņojumu alkoholisko dzērienu mazumtirdzniecībai novietnē (turpmāk - Saskaņojums), komersants pašvaldības iestādē “Daugavpils pašvaldības centrālā pārvalde” iesniedz iesniegumu, kurā norāda:

# komersanta nosaukumu, reģistrācijas numuru, juridisko adresi un kontaktinformāciju;

# komercdarbības vietas, kurā plānots veikt alkoholisko dzērienu mazumtirdzniecību novietnē, adresi;

# plānoto termiņu alkoholisko dzērienu mazumtirdzniecībai novietnē;

# alkoholisko dzērienu mazumtirdzniecības novietnē darba laiku.

# Ja komersants nav 3.2. apakšpunktā minētās vietas īpašnieks, komersants 3. punktā minētajam iesniegumam pievieno saskaņojumu ar izmantojamās vietas īpašnieku par alkoholisko dzērienu mazumtirdzniecību un izmantojamās vietas lietošanas tiesību apliecinoša dokumenta kopiju.

1. Saskaņojumu izsniedz pašvaldības izpilddirektors.
2. Saskaņojumu izsniedz bez maksas uz pieprasīto laika periodu, bet ne ilgāk kā uz vienu kalendāro gadu.
3. Pašvaldības izpilddirektors pieņem lēmumu par atteikumu izsniegt Saskaņojumu, ja:
   1. komersants Saskaņojuma saņemšanai sniedzis nepatiesas ziņas;
   2. komersants nav iesniedzis visu šo noteikumu 3. punktā minēto informāciju;
   3. komersants nav iesniedzis informāciju šo noteikumu 4. punktā minētajā gadījumā.
4. Saskaņojumu var atcelt šādos gadījumos:
   1. komersants Saskaņojuma saņemšanai sniedzis nepatiesas ziņas;
   2. izbeigta attiecīgā komercdarbība Saskaņojumā norādītajā vietā;
   3. komersants nav ievērojis alkoholisko dzērienu mazumtirdzniecības novietnē darba laiku;
   4. komersants alkoholisko dzērienu mazumtirdzniecības novietnē nav ievērojis normatīvajos aktos noteiktās prasības alkoholisko dzērienu mazumtirdzniecībai;
   5. alkoholisko dzērienu mazumtirdzniecība novietnē sistemātiski apdraud sabiedrisko kārtību un citu personu tiesību aizsardzību.
5. Lēmumu par Saskaņojuma atcelšanu rakstveidā paziņo Saskaņojuma saņēmējam, Valsts ieņēmumu dienestam un Daugavpils pilsētas pašvaldības policijai.
6. Atzīt par spēku zaudējušiem Daugavpils pilsētas domes 2010. gada 22. jūlija saistošos noteikumus Nr. 23 “Par kārtību, kādā saskaņojama alkoholisko dzērienu mazumtirdzniecība novietnēs” (Latvijas Vēstnesis, 2010., Nr. 127, 2015., Nr.60).

Daugavpils valstspilsētas pašvaldības domes priekšsēdētājs A.Elksniņš